Dobó Kata elismerte: összejárnak még Andy Vajnával
Mint ismert, Dobó Kata A miniszterelnök félrelép című sikeres magyar vígjáték forgatásán ismerte meg Andy Vajna nemzeti filmipar fejlesztéséért felelős kormánybiztost. Hét évig tartott a kapcsolatuk, és az a hír járta, hogy olyan jóban maradtak, hogy a mai napig összejárnak. Ezt most meg is erősítette a színésznő az Origonak adott interjújában, amiben a filmes kaszinókirállyal való kapcsolatáról is beszélt.
A színésznő azon kérdésekre, hogy dühíti-e, ha valótlanságokat írnak Andy Vajnával való kapcsolatáról, illetve nem fél-e, hogy majd lánya is olvas ezekről, azt válaszolta: - Semmi olyanba nem tud majd belefutni, ami kínos lenne számára. Egyrészt Andy-t ismeri, összejárunk, nálunk ez a téma nem tabu. A válásunk Leventével kulturáltan zajlott, ezzel kapcsolatosan sem tud semmi rosszat olvasni. Maga a tény, hogy az anyukája ismert, talán nem egyszerű, de ebbe született bele, megtanulunk közösen együtt élni ezzel. Négyéves, eddig háromszor mutattam meg a médiában, nem viszem el olyan eseményekre, ahol a sajtó is ott van, pedig legszívesebben végigturnéznám vele az összes tévét és lapot, mert annyira büszke vagyok rá. De nem teszem, nem lenne fair vele szemben - árulta el Dobó Kata, aki azt is felidézte a portálnak, hogy régen, amikor azt mondta, nem érdeklik az őt támadó cikkek és kommentek, valójában sokszor zokogott otthon, most viszont már őszintén mondhatja, hogy tényleg nem érdeklik a negatív vélemények.
A teljes interjút ide kattintva olvashatja!

Dobó Kata Andy Vajna